rejauldu/bengali-wikipedia huggingface dataset:
থাম্ব|রাধামাধব মন্দিরের বিশাল তুলসীমঞ্চ thumb|রাস মঞ্চ, বিষ্ণুপুর, পশ্চিমবঙ্গ thumb|দোল মঞ্চ, দামোদর মন্দির, রাউতারা, হাওড়া মঞ্চ বা স্টেজের মত করে মন্দির করাকেই মঞ্চ শিল্প ধারার স্থাপত্য বলা হয়। নানা ধর্মীয় উত্সবের সময় বিগ্রহ এনে মঞ্চে বসানো হত বলে চার দিক থেকে দেখতে পাওয়ার জন্য খিলান সহযোগে খোলা থাকে। তবে এর ব্যতিক্রমও দেখা যায়।  প্রকারভেদ মঞ্চ স্থাপত্যকে বিভিন্ন ভাবে বিভিন্ন উত্সবে ও ধর্মীয় আচার অনুষ্ঠানে ব্যবহার করা হয়। সেই হিসাবে মূলত তিন প্রকার মঞ্চ স্থাপত্য শৈলী দেখা যায়।   তুলসী মঞ্চ -এটি সাধারনত চার কোনাকৃতি হয়।  দোল মঞ্চ - দোল মঞ্চ সাধারনত চার কোনাকৃতি হয়।  রাস মঞ্চ - এটি সাধারনত আট কোনাকৃতি হয়।  রাস মঞ্চ মঞ্চ কথাটার মানে হলো উঁচু প্যাভিলিয়ন। বিভিন্ন কারণে এই মঞ্চ করে পূজা আরাধনা করা হতো। ভগবান শ্রীকৃষ্ণর অন্যতম একটি উৎসব হলো রাস উৎসব। হেমন্তকালে এই রাস উৎসবের জন্য মূলত অষ্টভুজাকার মঞ্চ তৈরি করে কৃষ্ণ মূর্তি মন্দির থেকে বের করে সেখানে আনা হতো। যেহেতু উৎসবের সময় অনেক মানুষের সমাগম হয় তাই সবাই যাতে দেখতে পায় সেই জন্য চার দিক খোলা মঞ্চে মূর্তি রাখা হতো।  মেদিনীপুরে একটি বিশেষ ধরনের চূড়া বিশিষ্ঠ রাস মঞ্চ করা হতো। অনেকটা মাঝখানটা কিছুটা স্ফীত উল্টানো ফুলের মতো দেখতে হতো চূড়াটি। স্থানীয়রা এটিকে রসুন চূড়া বলেন।  রাস মঞ্চ গুলো সাধারণত মূল মন্দিরের থেকে একটু ছোটো হতো কিন্তু সেটি মন্দির প্রাঙ্গনেই তৈরি করা হতো যাতে উৎসবের সময় ঠাকুর নিয়ে এনে রাখতে সুবিধা হয়।  তবে কিছু ক্ষেত্রে এর ব্যতিক্রমও দেখা যায়। যেমন বিষ্ণুপুরের পটুয়াতে। এখানে স্থানীয় বিভিন্ন মন্দির থেকে ঠাকুর উৎসবের দিন একটি রাস মঞ্চে আনা হতো। সেই কারণে রাস মঞ্চটি অনেক বড়ো।  মেদিনীপুরের কিছু রাস মঞ্চে টেরাকোটার ভাস্কর্য দেখা যায়। এগড়ার কাছে কিছু রাস মঞ্চে ভাস্কর্য দেখা যায়।  বিশালাকার রাস মঞ্চ দেখা যায় বিষ্ণুপুরে। বিষ্ণুপুরের রাজারা তাদের মূল ধর্মীয় উৎসব রাসের জন্য বিশালাকার রাস মঞ্চ করতেন।  দোল মঞ্চ বসন্ত কালে বৈষ্ণবদের একটি বিশেষ ধর্মীয় অনুষ্ঠান হলো দোল যাত্রা। এই দিন রাধা কৃষ্ণকে মন্দিরের থেকে এনে বাইরে তৈরি করা মঞ্চে রাখা হয়। সেই কারণেই বাইরে সুসজ্জিত মঞ্চ করা হয়।  দোলমঞ্চ গুলো সাধারণত চৌকো সোজা খিলান যুক্ত হয়ে থাকে। চারটি উঁচু স্তম্ভের উপরে চারচালা বা পঞ্চরত্ন কখনো বা দালান স্থাপত্যের তৈরি করা হতো।  গুরাপের কাছে নন্দ দুলাল মন্দিরের দোল মঞ্চটি খুবই সুন্দর ভাস্কর্যের নিদর্শন। এছাড়া বাংলাদেশে রাজশাহীতে বহুতল দোলমঞ্চে আছে। পাবনায় একটি দোলমঞ্চ অনেকটা পিরামিডের ন্যায়।  তুলসী মঞ্চ তুলসী মঞ্চ বাড়ির জমি  থেকে একটু উঁচু জায়গায় বানানো হয় । তুলসী গাছকে দেবী রুপে পূজা করা হয়। তুলসী শ্রীকৃষ্ণের খুব প্রিয় ।তাই তুলসী পূজা বৈষ্ণবদের নিত্য কর্ম। পুরাণ মতে তুলসী গাছ যেখানে থাকে সেখানে কোনো শোক থাকে না।তুলসী মঞ্চ রাখার কিছু নিয়ম রয়েছে। সন্ধ্যায়  তুলসী মঞ্চে প্রদীপ জ্বালানো হয়।   আরও দেখুন  বাংলার মন্দির স্থাপত্য  তথ্যসূত্র  বিষয়শ্রেণী:বাংলার মন্দির স্থাপত্য
আশরাফুল ইসলাম (১৯ ফেব্রুয়ারি ১৯২৩-৮ মার্চ ১৯৯১) বাংলাদেশের নাটোর জেলার রাজনীতিবিদ, সাংবাদিক, মুক্তিযুদ্ধের অন্যতম সংগঠক ও রাজশহী-১৬ (বর্তমান নাটোর-৩ (সিংড়া উপজেলা)) আসনের সংসদ সদস্য ছিলেন।   জন্ম ও প্রাথমিক জীবন  আশরাফুল ইসলাম ১৯ ফেব্রুয়ারি ১৯২৩ রাজশাহীর নাটোরের সিংড়ার তাজপুর গ্রামে জন্মগ্রহণ করেন। তার পিতা ঘাসিউল্লা ও মাতা আজজান বিবি।   রাজনৈতিক জীবন  আশরাফুল ইসলাম ছিলেন সিংড়া থানার আওয়ামীলীগের প্রতিষ্ঠাতা সভাপতি ও নাটোর মহকুমা আওয়ামীলীগের প্রতিষ্ঠাতা সদস্য। ১৯৪৪-১৯৫০ মেয়াদে তিনি ইটালী ইউনিয়ন বোর্ড়ের নির্বাচিত প্রেসিডেন্ট ছিলেন। ১৯৬৬-১৯৭১ মেয়াদে তিনি বৃহত্তর রাজশাহী জেলা আওয়ামীলীগের সাধারণ সম্পাদক ছিলেন। ১৯৬৬-১৯৭১ মেয়াদে তিনি নাটোর মহকুমা আওয়ামীলীগের সভাপতি ছিলেন।  আশরাফুল ১৯৭০ সালে আওয়ামীলীগের মনোনয়নে তৎকালীন প্রাদেশিক পরিষদে এবং ১৯৭৩ সলে জাতীয় সংসদ সদস্য নির্বাচিত হন। ১৯৭১ সালে মুক্তিযুদ্ধ চলাকালীন মুজির নগর প্রশাসনে জোনাল এড মিনিষ্ট্রেটিভ কাউন্সিলের (পশ্চিম জোন-২) চেয়ারম্যান ছিলেন।  ১৯৭৫ সালে বঙ্গবন্ধু বাকশাল গঠন করলে আশরাফুল ইসলাম নাটোর জেলা বাকশালের সম্পাদক মনোনীত হন। বঙ্গবন্ধু নিহত হলে তিনি ৩ বছর ৩ মাস কারা ভোগ করেন।  তিনি দৈনিক ইত্তেফাক, বাংলার বাণী ও দৈনিক দেশ পত্রিকায় নাটোর প্রতিনিধি হিসেবে কাজ করেন। নাটোর প্রেস ক্লাবের তিনি সভাপতি এবং সিংড়া প্রেস ক্লাবের প্রতিষ্ঠাতা সভাপতি ছিলেন।   মৃত্যু  আশরাফুল ইসলাম ৮ মার্চ ১৯৯১ সালে মৃত্যুবরণ করেন।   তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:রাজশাহী জেলার রাজনীতিবিদ বিষয়শ্রেণী:নাটোর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
অরুনোদই () অসমের প্রথম অসমীয়া ভাষার সংবাদ পত্র। এই সংবাদপত্রটি ১৮৪৬ সালের জানুয়ারি মাসে শিবসাগরের মিশন প্রেস থেকে প্ৰথম প্ৰকাশ পায়। এই সংবাদপত্রটিকে আধুনিক অসমীয়া ভাষার পথপ্রদর্শক বলা যায় কারণ এই পত্রিকা দ্বারা অসমীয়া সাহিত্যের ক্ষেত্রে এক নতুন যুগের সৃষ্টি হয়েছিল। অরুণোদইয়ের পাতায় আনন্দরাম ঢেকিয়াল ফুকন, পণ্ডিত হেমচন্দ্র বরুয়া, গুণাভিরাম বরুয়া ইত্যাদি লোকেরা সাহিত্যিকরূপে পরিগণিত হয়েছিলেন। মূলতঃ খ্রিস্টধর্ম প্রচারের জন্য এই সংবাদপত্র প্ৰকাশ করা হত যদিও গদ্য-পদ্য-ভূগোল-ইতিহাস-নীতিকথা, দেশ-বিদেশের খবর, জীবনী, কাহিনী ইত্যাদি বিবিধ রচনা এতে প্রকাশিত হত। ১৮৮৩ সালে মিশন প্রেস বন্ধ হওয়ার সাথে সাথে এই পত্রিকাটির প্রকাশও স্তব্ধ হয়ে যায়।   ইতিহাস  ইং ১৮২৬ সালের ইয়াণ্ডাবু সন্ধি অনুসারে অসম ইংরেজের শাসনাধীন হওয়ার পর অসমের রাজনৈতিক সামাজিক ও সাংস্কৃতিক ক্ষেত্রে এক বিরাট পরিবর্তনের সূচনা হল। সাহিত্যে এর স্পষ্ট প্ৰভাব পরিস্ফুট হয়।  ১৮৩৬ সালে ইংরেজরা প্ৰশাসনিক সুবিধার দোহাই দিয়ে অসমের বিদ্যালয়-মহাবিদ্যালয় ইত্যাদি সরকারি প্ৰতিষ্ঠানে অসমীয়া ভাষার পরিবর্তে বাংলা ভাষা প্ৰচলন করে। এর কারণ ছিল ইংরেজদের শাসনে সহায়তা করা পশ্চিমবঙ্গ থেকে আসা বাঙালী কার্যনির্বাহীদের যাতে সুবিধা হয়। বাঙালী কর্মচারীদেরও এর জন্য ইংরেজ সরকারকে অনুনয় করতে হয়েছিল। ইতোমধ্যে অসমের কমিশনার ক্যাপ্তেন ফ্ৰেন্সিস জনকিন্সের আমন্ত্রণে ক্রমে অসমের শদিয়াতে একটা খ্রিষ্টান মিশন তৈরির উদ্দেশ্যে আমেরিকান বেপ্টিষ্ট মিশনারীগণ অসমে আসেন। তাঁদের উদ্যোগে ‘অরুণোদই’ প্ৰকাশ করা হয়। ১৮৪৬ সালের জানুয়ারী মাসে শিবসাগরের মিশন প্রেস থেকে মাসিক ‘অরুণোদই সংবাদপত্র’ প্রথম প্রকাশ পায়। প্রথম সম্পাদক ছিলেন ডা° নাথান ব্রাউন। ‘অরুণোদই’তেই প্ৰথম ‘দেওধাই অসম বুরঞ্জী’, কামরূপ বুরঞ্জী, গুণাভিরাম বরুয়ার আধুনিক নাটক ‘রাম নবমী’ প্রকাশিত হয়েছিল।  এই মাসিক পত্রিকাটির সুদীর্ঘ ৩৭ বছরের সম্পাদক ছিলেন ড° ব্রাউন, এস এম হোয়াইটিং, ড° মাইলস ব্রন্সন, মিসেস বাৰ্ড, রেভারেণ্ড ক্লার্ক ও এ.কে. গার্নি। বার্ষিক অনুদান যথাক্রমে ১ টাকা ও পরে ২ টাকা ছিল। পত্রিকাটির সৰ্বোচ্চ গ্রাহকের সংখ্যা ৭০০ জন হয়েছিল।   আরও দেখুন   জোনাকী  বাঁহী   তথ্যসূত্র    বহিঃসংযোগ   অরুণোদয় অনলাইন  বিষয়শ্রেণী:আসামের সংবাদপত্র বিষয়শ্রেণী:অসমীয়া সাহিত্য
উদ্ভিদ জীবজগতের একটি বড় গোষ্ঠী যাদের অধিকাংশই সালোকসংশ্লেষনের মাধ্যমে শর্করা-জাতীয় খাদ্য তৈরি করতে পারে এবং এরা গমন করতে পারে না। অবশ্য কিছু এককোষী উদ্ভিদ গমনে সক্ষম। বৃক্ষ, গুল্ম, বীরুৎ ইত্যাদি উদ্ভিদ জগতের অন্তর্গত। পৃথিবীতে প্রায় ৩৫০,০০০ প্রজাতির উদ্ভিদ আছে বলে ধারণা করা হয়। এর মধ্যে ২০০৪ সাল পর্যন্ত প্রায় ২৮৭,৬৫৫টি প্রজাতিকে শনাক্ত করা গেছে। এর মধ্যে ২৫৮,৬৫০টি হলো সপুষ্পক উদ্ভিদ।  বৃক্ষ বহুবর্ষজীবী কাষ্ঠবহুল উদ্ভিদ। বৃক্ষকে এভাবে সংজ্ঞায়িত করা হয়: কাষ্ঠবহুল উদ্ভিদ যার মাটি থেকে সুস্পষ্ট শীর্ষ প্রকটতা বিশিষ্ট একটি একক প্রধান কাণ্ড অথবা গুঁড়ি থেকে বহুধাবিভক্ত অপ্রধান শাখা বিকশিত হয়। কিছু লেখকের মতে পূর্ণ বিকশিত অবস্থায় বৃক্ষের ন্যূনতম উচ্চতা ৩ মিটার[২] থেকে ৬ মিটার হওয়া উচিত।[৩] আবার কিছু লেখক গাছের কাণ্ডের ন্যূনতম ব্যাস নির্ধারণ করেছেন ১০ সেমি। বৃক্ষ  গুল্ম জাতীয় উদ্ভিদ বৃক্ষ থেকে ছোট হয় এবং এর কাণ্ড, শাখা প্রশাখা শক্ত হলেও বৃক্ষের কাণ্ড, শাখা প্রশাখা থেকে ছোট ও চিকন হয় গুল্মের মূল মাটির খুব বেশি গভীরে যায় না। এই উদ্ভিদের প্রধান কাণ্ডটির সারা গায়ে শাখা গজায়।  বিরুৎ এর কাণ্ড, শাখা প্রশাখা নরম হয়। আকারে ছোট হয়।  উদ্ভিদের প্রাণ আছে এটা প্রথম বৈজ্ঞানিকভাবে প্রমাণ করেন স্যার জগদীশ চন্দ্র বসু।  রাজ্য- প্লান্টি বা উদ্ভিদ  পৃথিবীর সকল উদ্ভিদ প্রজাতি নিয়ে গঠিত হয়েছে উদ্ভিদ রাজ্য। উদ্ভিদ রাজ্যেকে দুটি বিভাগে ভাগ করা হয়, যথা-ক্রিপটোগ্যামস্ বা অপুষ্পক উদ্ভিদ (ফুল, ফল, বীজ হয় না) এবং ফ্যানারোগ্যামস্ বা সপুষ্পক উদ্ভিদ (ফুল, ফল, বীজ হয়)। অপুষ্পক উদ্ভিদ তিনটি গোষ্ঠীতে বিভক্ত, যথা থ্যালোফাইটা, ব্রায়োফাইটা এবং টেরিডোফাইটা। সপুষ্পক উদ্ভিদ দু-প্রকার, যথা-ব্যক্তবীজী বা জিমনোস্পার্ম ও গুপ্তবীজী বা অ্যানজিওস্পার্ম। বীজে বীজপত্রের সংখ্যা অনুযায়ী গুপ্তবীজী উদ্ভিদ আবার দু-রকমের, যথা-একবীজপত্রী উদ্ভিদ এবং দ্বিবীজপত্রী উদ্ভিদ।   আরও দেখুন   জীবমণ্ডল  অঙ্কুরোদগম   উদ্ভিদ ও ফলের ছবি    তথ্যসূত্র    বহিঃসংযোগ   Answers to several questions from curious kids about plants     Index Nominum Algarum  Interactive Cronquist classification  Plant Photo Gallery of Japan - Flavon's Wild herb and Alpine plants  Plant Picture Gallery  Plant Resources of Tropical Africa  www.prota.org - PROTA’s mission  Tree of Life   উদ্ভিদসংক্রান্ত এবং উদ্ভিদসমূহের ডেটাবেস  African Plants Initiative database  Australia  Chilean plants at Chilebosque   e-Floras (Flora of China, Flora of North America and others)  Flora Europaea  Flora of Central Europe   Flora of North America  List of Japanese Wild Plants Online  Meet the Plants-National Tropical Botanical Garden  Native Plant Information Network  All things Plants Database  United States Department of Agriculture    বিষয়শ্রেণী:জীব বিষয়শ্রেণী:মূল বিষয়ের নিবন্ধ
৫০ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বউবাজার ও মৌলালি অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি চৌরঙ্গি বিধানসভা কেন্দ্রের অন্তর্গত।  বিবরণ ৫০ নং ওয়ার্ডের সীমানা নিম্নরূপ: উত্তর দিকে বিপিনবিহারী গাঙ্গুলি স্ট্রিট; পূর্ব দিকে আচার্য জগদীশচন্দ্র বসু রোড ও বিদ্যাপতি সেতুর কিয়দংশ; দক্ষিণ দিকে সুরেন্দ্রনাথ বন্দ্যোপাধ্যায় রোড এবং পশ্চিম দিকে শশীভূষণ দে স্ট্রিট।Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩।  নির্বাচনী ফলাফল  নির্বাচনের বছরওয়ার্ডপৌর-প্রতিনিধির নামরাজনৈতিক দল২০০৫৫০ নং ওয়ার্ডপ্রদীপ কুমার ঘোষভারতীয় জাতীয় কংগ্রেসওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন।২০১০মৌসুমী দেসর্বভারতীয় তৃণমূল কংগ্রেস  ২০১৫মৌসুমী দেসর্বভারতীয় তৃণমূল কংগ্রেসপ্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।  তথ্যসূত্র  বিষয়শ্রেণী:কলকাতা পৌরসংস্থার ওয়ার্ড
লি ইয়ং-সুক  (জন্ম ১৬ ডিসেম্বর ১৯৬৫) একজন দক্ষিণ কোরীয় স্প্রিন্টার। তিনি ১৯৮৪, ১৯৮৮ এবং ১৯৯৬ গ্রীষ্মকালীন অলিম্পিকে ১০০ মিটারে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ     বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:অলিম্পিক নারী স্প্রিন্টার বিষয়শ্রেণী:১৯৯০ এশিয়ান গেমসের পদক বিজয়ী বিষয়শ্রেণী:১৯৮৬ এশিয়ান গেমসের পদক বিজয়ী বিষয়শ্রেণী:১৯৯৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৯০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৮৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে ব্রোঞ্জপদক বিজয়ী দক্ষিণ কোরীয় বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:দক্ষিণ কোরীয় অলিম্পিক মল্লক্রীড়াবিদ বিষয়শ্রেণী:দক্ষিণ কোরীয় নারী স্প্রিন্টার বিষয়শ্রেণী:১৯৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৮৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৮৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
মন পতঙ্গ-মাইন্ড ফ্লাইজ ২০২৪ সালের একটি বাংলা ভাষার ভারতীয় আদিরসাত্মক নাট্য চলচ্চিত্র। অরোরা ফিল্ম কর্পোরেশনের ব্যানারে প্রযোজনা করেছেন অঞ্জন বসু এবং পরিচালনা করেছেন রাজদীপ পাল ও শর্মিষ্ঠা মাইতি। প্রধান চরিত্রে অভিনয় করেছেন শুভঙ্কর মোহন্ত, বৈশাখী রায়, সীমা বিশ্বাস ও জয় সেনগুপ্ত। যা ১৩ ডিসেম্বর প্রেক্ষাগৃহে মুক্তি পায়।  জাতীয় পুরস্কার প্রাপ্ত কালকক্ষের পর এটি শর্মিষ্ঠা মাইতি ও রাজদীপ পাল পরিচালিত দ্বিতীয় পূর্ণদৈর্ঘ্য চলচ্চিত্র। ছবির কস্টিউম ডিজাইনার পরিচালক জুটি রাজদীপ শর্মিষ্ঠা। মেকআপের দায়িত্বে রয়েছেন ভাস্কর সেন।  পটভূমি একজন গভীর প্রেমে মগ্ন হিন্দু মেয়ে ও মুসলিম ছেলে শহরের খোলা ফুটপাথে অন্যান্য অভিবাসীদের মতো বসবাস শুরু করে। তারা একটি বড় শোরুমে প্রদর্শিত রাজসিংহাসনের মতো চেয়ারের প্রতি আকৃষ্ট হয় এবং প্রতিশ্রুতি করে, একদিন তারা রাজা-রানির মতো সেখানে বসবে। সম্পদ, বুদ্ধিবৃত্তিকতা ও ক্ষমতার প্রলোভনে তারা সমাজের অন্ধকারতম দিকগুলো অনুসন্ধান করে। তবে, তাদের এই আকাঙ্ক্ষা কি শেষ পর্যন্ত তাদের ভালোবাসাকে ধ্বংস করবে? অভিনয়শিল্পী  শুভঙ্কর মোহন্ত - হাসান  বৈশাখী রায় - লক্ষ্মী   জয় সেনগুপ্ত - অমিতাভ  সীমা বিশ্বাস - জোসনা  অমিত সাহা - বাপন  তন্নিষ্ঠা বিশ্বাস - রুমি  জনার্দন ঘোষ - চরণদাস  অনিন্দ রায় - সুমন  অনিন্দিতা ঘোষ - পিঙ্কি  ত্রিবিক্রম ঘোষ মুক্তি  ২০২৪ সালের ১৩ ডিসেম্বর সুজিত দত্ত পরিচালিত খাদান চলচ্চিত্রের সাথে সংঘর্ষে পশ্চিমবঙ্গের প্রেক্ষাগৃহে মুক্তি পায়।  অরোরা ফিল্ম কর্পোরেশনের ইউটিউব চ্যানেলে ২০২৪ সালের ৫ নভেম্বর ছবির ট্রেলার মুক্তি পায়। ছবিটি বেশ কিছু নগ্ন দৃশ্য নিয়েই সেন্সরের ছাড়পত্র পায়।  আরো দেখুন  খাদান  সন্তান তথ্যসূত্র  বহিঃসংযোগ  বিষয়শ্রেণী:২০২৪-এর নাট্য চলচ্চিত্র বিষয়শ্রেণী:২০২৪-এর প্রণয়ধর্মী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় আদিরসাত্মক নাট্য চলচ্চিত্র
দীপক বাইজ হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। সপ্তদশ লোকসভা নির্বাচনে তিনি বাস্তার লোকসভা কেন্দ্রের লোকসভা সদস্য হিসেবে নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:সপ্তদশ লোকসভার সদস্য বিষয়শ্রেণী:ভারতীয় রাজনীতিবিদ বিষয়শ্রেণী:ছত্তিশগড়ের লোকসভা সদস্য বিষয়শ্রেণী:ছত্তিশগড়ের ভারতীয় জাতীয় কংগ্রেসের রাজনীতিবিদ বিষয়শ্রেণী:১৯৮১-এ জন্ম বিষয়শ্রেণী:ছত্তিশগড় বিধানসভার সদস্য ২০০৮-২০১৩ বিষয়শ্রেণী:ছত্তিশগড় বিধানসভার সদস্য ২০১৩-২০১৮
জাহাঙ্গীর হোসেন মীর  হলেন জম্মু ও কাশ্মীর রাজ্যের ভারতীয় জাতীয় কংগ্রেসের একজন ভারতীয় রাজনীতিবিদ। তিনি ২০১৫ থেকে ২০১৭ সাল পর্যন্ত জম্মু ও কাশ্মীর বিধান পরিষদের ডেপুটি চেয়ারম্যান ছিলেন। ২০০৭ সালে তিনি জম্মু ও কাশ্মীর বিধানসভার পুঞ্চ হাভেলি বিধানসভা কেন্দ্রের উপনির্বাচনে জয়লাভ করেন।  তিনি বর্তমানে  জম্মু ও কাশ্মীর কংগ্রেস সংখ্যালঘু বিভাগের সভাপতি হিসেবে দায়িত্ব পালন করছেন।[ তথ্যসূত্র প্রয়োজন ]   তথ্যসূত্র   বিষয়শ্রেণী:জম্মু ও কাশ্মীর বিধান পরিষদের সদস্য বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮ বিষয়শ্রেণী:পুঞ্চ জেলা, ভারতের ব্যক্তি বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
মারাঠাদের মুর্শিদাবাদ লুণ্ঠন বলতে ১৭৪২ সালের ৬/৭ মে তারিখে নাগপুরের মারাঠা রাজা প্রথম রঘুজী ভোঁসলের সৈন্যবাহিনী কর্তৃক বাংলার তৎকালীন রাজধানী মুর্শিদাবাদ আক্রমণ ও লুণ্ঠনকে বোঝায়। ভাস্কর পণ্ডিতের নেতৃত্বাধীন মারাঠা বাহিনী বাংলার নবাব আলীবর্দী খানের অনুপস্থিতির সুযোগ গ্রহণ করে মুর্শিদাবাদ আক্রমণ করে এবং বিপুল পরিমাণ অর্থ ও অন্যান্য সামগ্রী লুণ্ঠন করে। নবাব আলীবর্দী এ সংবাদ পেয়ে সসৈন্যে মুর্শিদাবাদের দিকে অগ্রসর হলে মারাঠারা পশ্চাৎপসরণ করে।   পটভূমি   ১৭৪২ সালে মারাঠা সেনাপতি ভাস্কর পণ্ডিত ৪০,০০০ অশ্বারোহী সৈন্যসহ বাংলা আক্রমণ করেন। মারাঠা সৈন্যরা বর্ধমান ও মুর্শিদাবাদ জেলায় লুটতরাজ করতে থাকে। ১৭৪২ সালের এপ্রিলে বাংলার নবাব আলীবর্দী খান বর্ধমানের নিকটে মারাঠাদের দ্বারা অবরুদ্ধ হন, কিন্তু অবরোধ ভেদ করতে সক্ষম হন। ভাস্কর পণ্ডিত এতে হতাশ হয়ে বাংলা ত্যাগের সিদ্ধান্ত নেন। কিন্তু মীর হাবিব (বাংলার নবাবের একজন দলত্যাগী কর্মকর্তা) তাকে ভিন্নরকম পরামর্শ দেন। বর্ধমানে মারাঠাদের অবরোধ ভেদ করে নবাব আলীবর্দী কাটোয়ায় অবস্থান করছিলেন। নবাবের অনুপস্থিতির সুযোগ নিয়ে নবাবের রাজধানী মুর্শিদাবাদ আক্রমণ ও লুণ্ঠন করার জন্য মীর হাবিব ভাস্কর পণ্ডিতকে উৎসাহিত করেন।   ঘটনাবলি   ১৭৪২ সালের ৬ মে ভাস্কর পণ্ডিতের মারাঠা হানাদারেরা মুর্শিদাবাদের নিকটে পৌঁছে। তারা মুর্শিদাবাদের একটি উপশহর দাহিপাড়ায় পৌঁছে সেখানকার বাজার পুড়িয়ে দেয়, এবং তারপর এটি অতিক্রম করে খোদ মুর্শিদাবাদে পৌঁছে সেখানে লুটতরাজ করে। কেবল ব্যাঙ্কার জগৎ শেঠের বাড়ি থেকেই তারা ৩ লক্ষ টাকা ও অন্যান্য মূল্যবান দ্রব্য লুট করেছিল। মারাঠা সৈন্যরা এক দিনব্যাপী মুর্শিদাবাদ লুণ্ঠন করে এবং মুর্শিদাবাদের উপকণ্ঠে উদ্দেশ্যহীনভাবে ধ্বংসযজ্ঞ চালায়। নবাব আলীবর্দী ৭ মে সকালে তার রাজধানী রক্ষা করতে পৌঁছান। আলীবর্দীর আগমনের সংবাদ পেয়ে মারাঠা হানাদারেরা কাটোয়ায় পশ্চাৎপসরণ করে। পথিমধ্যে তারা অসংখ্য গ্রাম জ্বালিয়ে দেয় এবং জ্বলন্ত গ্রামসমূহের সারি তাদের পদচিহ্ন হিসেবে থেকে যায়।   ফলাফল   সাফল্যের সঙ্গে মুর্শিদাবাদ আক্রমণের মাধ্যমে মারাঠারা তাদের ধ্বংসাত্মক ক্ষমতার প্রদর্শন ঘটায়। এটি বাংলার জনসাধারণ ও অভিজাতদের আতঙ্কিত করে তোলে। মারাঠাদের লুণ্ঠনের ফলে নবাবের রাজকোষের বিপুল ক্ষতি হয়, যা নবাবের জন্য বড় একটি সমস্যা হয়ে দাঁড়ায়।   আরো দেখুন    তথ্যসূত্র   বিষয়শ্রেণী:বাংলার ইতিহাস
অর্থোডোনটিক্স হলো দন্তচিকিৎসার একটি বিশেষত্ব যা দাঁত ও চোয়ালের ত্রুটিযুক্ত রোগ নির্ণয়, প্রতিরোধ এবং সংশোধন করে। এটি মুখের বৃদ্ধি সংশোধন করার দিকেও মনোনিবেশ করতে পারে, যা ডেন্টোফেসিয়াল অর্থোপেডিক্স নামে পরিচিত।  দাঁত এবং চোয়ালের অস্বাভাবিক সারি বা বিন্যাস খুবই সাধারণ, প্রায় ৩০% জনগণ প্রচলিত চিকিৎসার বদলে অর্থোডোনটিক্স চিকিৎসা থেকে উপকৃত হয়েছে। চিকিৎসা কয়েক মাস থেকে কয়েক বছর সময় নিতে পারে, এটি দাঁতের ধনুর্বন্ধনী এবং অন্যান্য সরঞ্জাম ধীরে ধীরে দাঁত এবং চোয়াল থেকে সরানোর সাথে সম্পর্কিত।  ম্যালোকলোকশন খুব গুরুতর হলে চোয়ালের অস্ত্রোপচার করা যেতে পারে। চিকিৎসা সাধারণত প্রাপ্ত বয়সে পৌঁছানোর আগেই শুরু হয় যেহেতু শিশুদের হাড়গুলি আরও সহজেই সরানো যায়।   প্রশিক্ষণ  দন্তচিকিৎসার বেশ কয়েকটি বিশেষ ক্ষেত্র রয়েছে, তবে সেগুলোর মধ্যে অর্থোডোনটিক্স স্পেশালটিই প্রথমে স্বীকৃত৷  বিশেষত আমেরিকান ডেন্টাল অ্যাসোসিয়েশন ১৯৫০ এর দশকে অর্থোডন্টিক্সকে একটি স্পেশালিটি হিসাবে স্বীকৃতি দিয়েছে। অর্থোডোনটিক্স বিশেষজ্ঞদের প্রশিক্ষণ এবং নিবন্ধনের জন্য প্রতিটি দেশের নিজস্ব ব্যবস্থা রয়েছে।  বাংলাদেশ  ঢাকা ডেন্টাল কলেজ বাংলাদেশ মেডিকেল অ্যান্ড ডেন্টাল কাউন্সিল (বিএমডিসি) স্বীকৃত অনেকগুলো প্রতিষ্ঠানের একটি যা অর্থোডোনটিক্সে স্নাতকোত্তর পাঠক্রম কোর্স সম্পন্ন করে। কোনও স্নাতকোত্তর প্রশিক্ষণ কোর্সে আবেদনের আগে একজন আবেদনকারীকে অবশ্যই যে কোনও ডেন্টাল কলেজ থেকে ব্যাচেলর অফ ডেন্টাল সার্জারি (বিডিএস) পরীক্ষা শেষ করতে হবে। আবেদনের পরে, আবেদনকারীকে নির্দিষ্ট কলেজের একটি ভর্তি পরীক্ষা দিতে হবে। সফল হলে নির্বাচিত প্রার্থীরা ছয় মাস প্রশিক্ষণ পান   তথ্যসূত্র   বিষয়শ্রেণী:ডেন্টিস্ট্রির শাখা
thumb|ধরলা নদীতে সূর্যাস্ত ধরলা নদী বাংলাদেশ-ভারতের একটি আন্তঃসীমান্ত নদী। বাংলাদেশ পানি উন্নয়ন বোর্ড বা "পাউবো" কর্তৃক ধরলা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৯।  প্রবাহ উৎপত্তিস্থল হিমালয়ে জলঢাকা বা শিংগিমারি নামে পরিচিত নদীটি পশ্চিম বঙ্গের জলপাইগুড়ি ও কোচবিহারের মধ্য দিয়ে প্রবাহিত হয়ে লালমনিরহাট জেলার,  পাটগ্রাম দিয়ে বাংলাদেশে প্রবেশ করেছে। প্রবেশের পর নদীটি পাটগ্রাম থানার কাছে পুনরায় ভারতে প্রবেশ করে পূর্বদিকে প্রবাহিত হয়েছে এবং অকস্মাৎ বাঁক নিয়ে  কুড়িগ্রাম জেলা দিয়ে বাংলাদেশে প্রবেশ করে। বাংলাদেশ-ভারতের এই আন্তঃসীমান্ত নদীটি জলঢাকা নদীর সাথে মিলিত হয়ে মুলত ধরলা  নামেই কুড়িগ্রামের কাছে ব্রহ্মপুত্র নদে মিশেছে।  বিবরণ বাংলাদেশ অংশে ধরলার দৈর্ঘ্য ৭৫ কিলোমিটার। এর গড় গভীরতা ১২ ফুট বা ৩.৭ মিটার এবং কুড়িগ্রামে সর্বোচ্চ গভীরতা ৩৯ ফুট বা  ১২ মিটার। উত্তরবঙ্গের সবচেয়ে দীর্ঘ সড়ক সেতুটি এই নদীর উপর অবস্থিত। ৯৫০ মিটার দৈর্ঘ্যবিশিষ্ট পিসি গার্ডার সেতুটি ২য় ধরলা সেতু/শেখ হাসিনা ধরলা সেতু নামে ২০১৮ সালে চালু হয়।  উপনদী ফুলবাড়ী থানার উপর দিয়ে প্রবাহিত নীলকুমার নামে ধরলার একটি উপনদী রয়েছে।  নদীভাঙ্গন ২০০৭ সালে ধরলা নদী ও যমুনা নদীর ভাঙ্গনে কুড়িগ্রামের ৭ কিলোমিটার দীর্ঘ বন্যা নিয়ন্ত্রণ বাঁধের ২ কিলোমিটার নদীগর্ভে বিলীন হয়ে যায়। এতে তিনটি মসজিদ, দুইটি মন্দির, একটি মাদ্রাসা, একটি প্রাথমিক বিদ্যালয় এবং ফসলসহ আবাদযোগ্য জমি নদীগর্ভে হারিয়ে যায়। এতে তিন হাজারের অধিক মানুষ গৃহহীন হয়ে পড়ে।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  পশ্চিমবঙ্গের নদীর তালিকা আন্তঃসীমান্ত নদী জলঢাকা নদী  তথ্যসূত্র  বহিঃসংযোগ    বিষয়শ্রেণী:বাংলাদেশের নদী বিষয়শ্রেণী:পশ্চিমবঙ্গের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:কুড়িগ্রাম জেলার নদী বিষয়শ্রেণী:রংপুর বিভাগের নদী
__NOTOC__ ৭৩ জুলীয় বর্ষপঞ্জীর একটি সাধারণ বছর যেটি শুক্রবার দিয়ে শুরু। সেই সময়ে এই বছর দমিতিয়ানাস ও কাতুল্লাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮২৬ বছর; রোম প্রতিষ্ঠার বছর)। এই বছরকে ৭৩ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:৭৩
ফুতেবল ক্লুবে পাসোস দে ফেরেইরা (, ; এছাড়াও এফসি পাসোস দে ফেরেইরা নামে পরিচিত) হচ্ছে পাসোস দে ফেরেইরা ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯৫০ সালের ৫ই এপ্রিল তারিখে প্রতিষ্ঠিত হয়েছে। এফসি পাসোস দে ফেরেইরা তাদের সকল হোম ম্যাচ পাসোস দে ফেরেইরার এস্তাদিও দা মাতা রিয়ালে খেলে থাকে; যার ধারণক্ষমতা হচ্ছে ৯,০৭৭। বর্তমানে এই ক্লাবের ম্যানেজারের দায়িত্ব পালন করছেন পেপা এবং সভাপতির দায়িত্ব পালন করছেন পাওলো মেনেসেস। পর্তুগিজ মধ্যমাঠের খেলোয়াড় পেদ্রিনিয়ো এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এফসি পাসোস দে ফেরেইরা এপর্যন্ত ৫টি শিরোপা জয়লাভ করেছে; যার মধ্যে ৪টি লিগাপ্রো এবং ১টি পর্তুগিজ তৃতীয় বিভাগ শিরোপা রয়েছে।  অর্জন তাসা দে পর্তুগাল রানার-আপ (১): ২০০৮–০৯  তাসা দা লিগা রানার-আপ (১): ২০১০–১১  সুপারতাসা কান্দিদো দে অলিভেইরা রানার-আপ (১): ২০০৯  লিগাপ্রো বিজয়ী (৪): ১৯৯০–৯১, ১৯৯৯–২০০০, ২০০৪–০৫, ২০১৮–১৯  পর্তুগিজ তৃতীয় বিভাগ বিজয়ী (১): ১৯৭৩–৭৪  তথ্যসূত্র   বহিঃসংযোগ       বিষয়শ্রেণী:ফুটবল ক্লাব পাসোস দে ফেরেইরা বিষয়শ্রেণী:প্রিমেইরা লিগার ক্লাব বিষয়শ্রেণী:পর্তুগালের ফুটবল ক্লাব বিষয়শ্রেণী:১৯৫০-এ পর্তুগালে প্রতিষ্ঠিত বিষয়শ্রেণী:১৯৫০-এ প্রতিষ্ঠিত ফুটবল ক্লাব
পাকক্কু জেলা () হল কেন্দ্রীয় মিয়ানমারের মগওয়ে অঞ্চলের একটি জেলা। পাকক্কু শহর হল এই জেলার প্রশাসনিক কেন্দ্র। পাকক্কু হল মগওয়ে বিভাগের বৃহত্তম শহর ও বার্মার (মিয়ানমার) ১৩তম বৃহত্তম শহর।   ইতিহাস  ১৯৪৭ সালে বার্মার ইউনিয়ন প্রতিষ্ঠার পর, ১৯৪৮ সালে দুটি জেলাসহ পাকোক্কু প্রদেশ প্রতিষ্ঠিত হয়। এগুলি হলেন পোকোক্কু জেলা এবং মিনাদাত জেলা, জেলাদুটিতে ১১ টি শহরাঞ্চল রয়েছে। শহরাঞ্চলগুলি হল পোকোক্কু, মিন্দাত, ইয়াগিয়াও, পাউক, সিক্ফিউ, মায়িং, গাঙ্গা, হিটলিন, সা, ক্যানপলেট এবং মাতুপি. রাজধানী শহরটি পোকোক্কু।  ১৯৬২ সালের ২ মার্চ জেনারেল নে উইনের নেতৃত্বাধীন সামরিক বাহিনী একটি অভ্যুত্থানের মাধ্যমে বার্মার নিয়ন্ত্রণ নেয় এবং সামরিক বাহিনী কর্তৃক সরকার  প্রত্যক্ষ বা পরোক্ষভাবে নিয়ন্ত্রিত হয়। ১৯৭৪ সালে বার্মা ইউনিয়নের সমাজতান্ত্রিক প্রজাতন্ত্রের নতুন গঠনতন্ত্র গৃহীত হয়।   শহরাঞ্চল  জেলাতে নিম্নলিখিত শহরাঞ্চল রয়েছে:  তথ্যসূত্র  বিষয়শ্রেণী:মিয়ানমারের জেলা বিষয়শ্রেণী:মগওয়ে অঞ্চল
দ্য সানডে মিরর ছিল টাইমস অফ সিলন লিমিটেড (টিওসিএল) দ্বারা প্রকাশিত সিলনের একটি ইংরেজি ভাষার সাপ্তাহিক সংবাদপত্র।  এটি ১৯৬৬ সালে প্রতিষ্ঠিত হয়েছিল এবং কলম্বো থেকে প্রকাশিত হয়েছিল।  ১৯৬৬ সালে এর গড় প্রচলন ছিল ২০,৬২৯।   আগস্ট ১৯৭৭ সালে শ্রীলঙ্কা সরকার কর্তৃক  জাতীয়করণ করা হয়। রাষ্ট্র পরিচালিত টিওসিএল আর্থিক ও শ্রম সমস্যার সম্মুখীন হয় এবং ৩১ জানুয়ারী ১৯৮৫ সালে এটি এবং এর বিভিন্ন প্রকাশনা বন্ধ হয়ে যায়।    তথ্যসূত্র   বিষয়শ্রেণী:টাইমস অফ সিলন লিমিটেড বিষয়শ্রেণী:১৯৬৬-এ প্রতিষ্ঠিত প্রকাশনা বিষয়শ্রেণী:শ্রীলঙ্কার বিলুপ্ত রবিবারের সংবাদপত্র বিষয়শ্রেণী:শ্রীলঙ্কার বিলুপ্ত ইংরেজি ভাষার সংবাদপত্র বিষয়শ্রেণী:১৯৬৬-এ সিলনে প্রতিষ্ঠিত
গোঁফালো নিপাতী  (বৈজ্ঞানিক নাম: Danio dangila)  () হচ্ছে Cyprinidae পরিবারের Danio গণের একটি স্বাদুপানির মাছ।  বর্ণনা দেহ চাপা। পৃষ্টদেশ অপেক্ষা উদরীয় অংশ উত্তল। মুখ তির্যক, নিম্নচোয়াল কিছুটা দীর্ঘতর।  বিস্তৃতি বাংলাদেশ, ভারত, নেপাল, পাকিস্তান ও মায়ানমার অঞ্চলে এ প্রজাতির মাছ পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র Kullander, F.F. (2001) Phylogeny and species diversity of the South and Southeast Asian cyprinid genus Danio Hamilton (Teleostei, Cyprinidae)., Department of Zoology, Stockholm University and Department of Vertebrate Zoology, Swedish Museum of Natural History, Stockholm. Menon, A.G.K. (1999) Check list - fresh water fishes of India., Rec. Zool. Surv. India, Misc. Publ., Occas. Pap. No. 175, 366 p. Talwar, P.K. and A.G. Jhingran (1991) Inland fishes of India and adjacent countries. vol 1., A.A. Balkema, Rotterdam. 541 p.  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:স্বাদু পানির মাছ বিষয়শ্রেণী:নেপালের মাছ বিষয়শ্রেণী:পাকিস্তানের মাছ বিষয়শ্রেণী:মিয়ানমারের মাছ বিষয়শ্রেণী:থাইল্যান্ডের মাছ বিষয়শ্রেণী:১৮২২-এ বর্ণিত মাছ